
“Россия лидерлары” Бөтенроссия бәйгесендә республиканы биш кеше тәкъдим итәчәк. Бу хакта бүген ТР Президенты Аппараты җитәкчесе Әсгать Сәфәров һәм ТР буенча баш федераль инспектор Ренат Тимерҗановның конкурсның ярым финалчылары белән очрашуы вакытында билгеле булды.

Казахстан Республикасының Кызыл Урда өлкәсенең мөмкинлекләре зур, һәм Татарстан әлеге төбәк белән хезмттәшлекне үстерү яклы. Бу хакта бүген Татарстан Республикасы Президенты Рөстәм Миңнеханов хаким Крымбәк Кушербәаев җитәкчелегендәге Кызыл Урда өлкәсе делегациясе белән очрашудңа белдерде. Очрашу Казан Кремлендә узды.

2017 ел йомгаклары буенча республика шәһәрләрендә һәм торак пунктларында экологик вәзгыять шактый яхшырган, табигатьтән нәтиҗәле файдалануга күзәтчелек һәм аны тәэмин итү буенча системалы эш башкарылган. Бүген Татарстан Республикасы Президенты Рөстәм Миңнеханов бу хакта Татарстан Республикасы Экология һәм табигать ресурслары министрлыгының һәм Табигатьтән файдалану өлкәсендә федераль хезмәтнең Татарстан Республикасы буенча идарәсе коллегиясенең уртак утырышында хәбәр итте.

Чара Татарстан Республикасы Хөкүмәте Йортында узды. Аның эшендә Россия Федерациясе Табигать ресурслары һәм экология министры урынбасары – Росприроднадзор җитәкчесе Артём Сидоров та катнашты.

Бүген Федераль табигатьтән файдалану өлкәсендә күзәтчелек хезмәте һәм Татарстан Республикасы Министрлар Кабинеты арасында әйләнә-тирә мохитне саклау өлкәсендә өлешчә вәкаләтләрне ТР Министрлар Кабинетына тапшыру турында килешү имзаланды.

Имзалау ТР Хөкүмәте йортында узды.

Татарстанда барлык дәрәҗәдәге архив эшләрен үзгәртеп кору буенча җитди эшләр уздырыла. Бу хакта бүген Татарстан Республикасы Премьер-министры Алексей Песошин ТРның Архив эше буенча дәүләт комитеты коллегиясендә белдерде.

Татарстан Республикасы профсоюзлар федерациясе, Татарстан Республикасы эш бирүчеләр берләшмәсенең координацион советы, Татарстан Республикасы Министрлар Кабинеты арасында Татарстан Республикасында минималь хезмәт хакы турында килешү имзаланды.

Бүген Казан Кремлендә Татарстан Республикасы Дәүләт Киңәшчесе, “Яңарыш” республика фондының Попечительлек советы рәисе Минтимер Шәймиев Болгарда “Кол Гали” кунакханәсе комплексын тапшыруга әзерлек мәсьәләләре буенча киңәшмә уздырды.

Бүген Татарстан Республикасы Президенты Рөстәм Миңнеханов Россия Федерациясе Табигать ресурслары һәм экология министры урынбасары – Табигатьтән файдалану өлкәсендә федераль хезмәт (Росприроднадзор) җитәкчесе Артём Сидоров белән очрашты.

Очрашу Татарстан Республикасы Хөкүмәте Йортында узды.

Бүген Татарстан Республикасы Президенты Рөстәм Миңнеханов Татарстан буенча Эчке эшләр министрлыгының 2017 елдагы эш йомгакларына багышланган коллегиясенең йомгаклау утырышында катнашты. Чыгышында Рөстәм Миңнеханов ассызыклаганча, ТР буенча ЭЭМның өстенлекле бурычлары булып гражданнар иминлеген һәм иҗтимагый тәртипне тәэмин итү, җәмгыять урыннарында җинаятьләр санын киметү кала.

Бүген Татарстан Республикасы Тарифлар буенча дәүләт комитетының йомгаклау коллегиясе узды. Төп тема – комитетның 2017 елдагы эшенә нәтиҗә ясау һәм 2018 елга куелган бурычлар.

Бу чарада ТР Премьер-министры Алексей Песошин катнашты.

Татарстан Республикасы Тарифлар буенча дәүләт комитеты рәисе Марат Зарипов докладында 2018 ел дәвамында Татарстан халкы өчен коммуналь хезмәтләргә тарифлар үсеше 4,2%тан югары булмаячак, дип хәбәр итте.
Рәсми Татарстан